nvidia/miracl-vision huggingface dataset:
Lukko

Lukko on mekaaninen tai sähköinen sulkulaite muun muassa ovien, autojen tai säilöjen lukitukseen. Lukko, sen osat ja ominaisuudet ovat osa rakenteellista murtosuojausta. Lukko avataan tavallisesti avaimella, syötettävällä koodilla, sähköisesti esimerkiksi kellolaitteella tai kauko-ohjauksella joko lukon läheltä tai esimerkiksi valvomosta. Lukon voi myös mahdollisesti tiirikoida tai murtaa auki. Lukkoja on ollut kautta aikojen suojaamassa rikollisuudelta. Muinaisessa Egyptissä käytettiin puisia lukkoja. Avain muistutti hieman suurta kampaa. Siinä oli salpa, johon putosi salvan painuessa kiinni kolme tappia. Ne painuivat alas salvassa olevista rei’istä estäen salvan liikuttamisen. Kun tuo suurehko ”kampa” sitten aseteltiin alakautta salvassa olevaan kolmeen reikään, avaimessa olevat tapit työnsivät lukossa olevat tapit syrjään. Se jälkeen salpaa oli mahdollista liikutella niin kauan kuin avain oli sen sisällä. Ensimmäiset metalliset lukot valmistettiin antiikin Roomassa
Robin Williams

Parhaan mies­sivu­osan Oscar1997 Will Hunting Robin McLaurin Williams (21. heinäkuuta 1951 Chicago, Illinois – 11. elokuuta 2014 Paradise Cay, Kalifornia) oli yhdys­valtalainen Oscar-palkittu näyttelijä ja koomikko. Williams tuli tunnetuksi suositusta televisio­sarjasta Ystäväni avaruudesta, jota esitettiin vuosina 1978–1982. Varsinainen läpi­murto elo­kuva­näyttelijänä tapahtui elo­kuvassa Hyvää huomenta, Vietnam (1987), jossa hän esitti radio­juontajaa, joka viihdytti Vietnamin sodan aikaisia amerikkalaisia sotilaita radio-ohjelmallaan. Williams tunnetaan myös arvostetuista rooleistaan elo­kuvissa Kuolleiden runoilijoiden seura (1989) ja Will Hunting (1997), josta hänet palkittiin parhaan mies­sivu­osan Oscarilla. Muita tunnettuja Williamsin elo­kuvia ovat muun muassa Hook – Kapteeni Koukku (1991), Mrs. Doubtfire (1993), Jumanji (1995), Flubber (1997), One Hour Photo (2002) sekä Theodore Rooseveltin rooli elo­kuvissa Night at the Museum – yö museossa (2006), Night at the Museum 2 (2009), sekä Night at the Museum – Haudan salaisuus (2014). Williams teki myös ääni­rooleja animaatio­elo­kuviin, joista tunnetuimmat ovat Aladdin-elo­kuvan Lampun­henki (1991) ja Happy Feet (2006). Williamsista tehtiin vuonna 2018 dokumentti­elo­kuva Robin Williams: Come Inside My Mind. Robin Williams syntyi Chicagossa 1951. Hänen äitinsä Laura oli entinen malli ja hänen isänsä Robert kuului Ford Motor Companyn ylempään johtoon
Sähkömagneetti

Sähkömagneetti on magneetti, joka magnetoidaan sähkövirralla. Tavallisimmin sähkömagneetin muodostavat rautainen sydän ja sen ympärille käämiksi kierretty sähköjohdin. Rautasydän magnetoituu, kun johtimessa kulkee sähkövirta, mutta virran lakattua sydämeen jää vain heikkoa jäännösmagnetismia. Ensimmäiset todisteet magnetoitumisen ja liikkuvan varauksen välisestä suhteesta havaitsi vuonna 1820 tanskalainen tiedemies Hans Christian Ørsted, joka havaitsi kompassineulan heilahtelun virtajohdon lähellä. Kaikkein tavallisin sähkömagneetin käyttökohde on sähkömekaaniset laitteet. Releet ja sähkömoottorit sisältävät monenlaisia ja -kokoisia sähkömagneetteja. Myös muuntajat ovat eräänlaisia sähkömagneetteja, vaikka ne eivät synnytäkään merkittävää ulkoista magneettikenttää. Sovelluksissa, joissa tarvitaan voimakasta, hyvin vakaata magneettikenttää käytetään usein ilmasydämistä suprajohtavaa magneettia. Suprajohtava magneetti ei kuluta tehoa, vaan sen käämiin syötetty sähkövirta kiertää (periaatteessa) häviöttömästi ja ylläpitää vakaan magneettikentän. Tärkeä suprajohtavien sähkömagneettien käyttöalue on magneettikuvaus. Lukuisia muitakin käyttötapoja on, mm. metallisten roskien kerääminen tai siirtely
Andit

Andit on Etelä-Amerikan länsirannikkoa myötäilevä vuorijono ja ylänkö, joka on osa Kordillieerien poimuvuoristoa. Se on syntynyt subduktiovyöhykkeellä olevan merellisen laatan työnnyttyä mantereisen laatan alle. Vuoristo on noin 7 000 kilometriä pitkänä maailman pisin vuorijono. Sen korkein huippu on 6 962 metriä korkea Aconcagua. Vuoriston nimen tausta on epäselvä. Sen on arveltu tulevan yhtäältä ketšuan kielen sanasta anti ("itä") tai anta ("kupari"). Andit alkoivat nousta Etelä-Amerikan laatan länsireunalle, kun Nazcan laatta alkoi työntyä sen alle mannerliikunnoissa 170 miljoonaa vuotta sitten. Yhteentörmäys oli seurausta siitä, että Atlantin valtameren avautuminen työnsi Etelä-Amerikan laattaa länteen. Vuoristo alkoi nousta voimakkaasti 25 miljoonaa vuotta sitten, ja se kohoaa edelleen. Eroosio kuitenkin kuluttaa vuoristoa suunnilleen samaa tahtia, minkä vuoksi vuoriston korkeus ei enää juurikaan kasva. Joillakin paikoin vuoristossa on voimakasta tulivuoritoimintaa ja maanjäristyksiä. Andit alkavat pohjoisesta Karibianmereltä ja kulkevat Etelä-Amerikan länsirannikon suuntaisesti maanosan eteläkärkeen Tulimaahan
Manhattan

Manhattan (/ˈmɑnhɑtːɑn/, engl. [mænˈhætn]) on 21,5 kilometriä pitkä saari Hudsonjoen alajuoksulla sekä yksi New Yorkin viidestä hallintoalueesta. Hallintoalue on samalla myös New Yorkin piirikunta ja sisältää Manhattanin saaren, joitakin pienempiä saaria ja pienen alueen mantereesta. New Yorkin piirikunta on New Yorkin osavaltion pienin ja samalla koko Yhdysvaltain pienimpiä piirikuntia. Manhattanin asukasluku on 1 694 250 henkilöä. Nimi Manhattan (Manna-hata, ”kukkulainen saari” tai ”puhdistumisen paikka” lähde?) on lähtöisin saaren ensimmäisten Lenape-intiaanien käyttämästä kielestä, joka kuuluu algonkinilaiseen kieliryhmään. Virallisesti ensimmäinen eurooppalainen tutkimusmatkailija Manhattanilla oli englantilainen Henry Hudson, joka oli Hollannin kauppalaivastoon kuuluneen Halve Maen -laivan kapteeni ja jonka mukaan Hudsonjoki myöhemmin nimettiin. Halve Maen (”Puolikuu”) saapui ylempään New Yorkin lahteen 11. syyskuuta 1609, purjehti lyhyen matkaa ylös Hudsonjokea ja ankkuroitui Manhattanin pohjoiskärkeen. On kuitenkin arveltu, että jo vuonna 1524 italialainen tutkimusmatkailija Giovanni da Verrazano ja muutamaa kuukautta myöhemmin portugalilainen Estevan Gomez olisivat liikkuneet New York Harborin alueella.lähde? Hollantilaiset asuttivat saaren vuonna 1613 turkisten kauppapaikaksi Hendrick Christiansenin johdolla. Myös Jan Rodrigues, ensimmäinen New Yorkin afroamerikkalainen asukas, oli ensimmäisten Manhattanin asukkaiden joukossa
Kratti

Kratti tai Skratti on suomalaisessa mytologiassa huutava kummitus, joka makaa maahan kätkettyjen aarteiden ja rahakirstujen päällä niitä halliten ja vartioiden. Samantapainen on myös Aarni. Nimi Kratti tulee ruotsin sanasta skratt ’nauru’. Mikael Agricolan mukaan Kratti kuului hämäläisten palvomiin haltijoihin. Sigfridus Aronus Forsiuksen 1500- tai 1600-luvulla kirjoittaman runon mukaan Kratti on yksisilmäinen ja lahjoittaa rikkautta palvojalleen.
Donkey Kong

Donkey Kong on Nintendon pelihahmo, joka seikkailee samannimisessä pelisarjassa. Hahmon luoja on Shigeru Miyamoto. Nykyinen Donkey Kong on solmiokaulainen, laiska gorilla, joka nauttii banaanien keräilystä. Ensimmäiset Donkey Kong -pelit olivat kolikkopelejä, joilla Nintendo saavutti suosiota Amerikassa. Myöhemmin oman pelisarjan sekä Nintendon maskotin aseman saanut Mario esiteltiin ensimmäisen kerran pelissä Donkey Kong nimellä Jumpman. Jumpmanin tehtävä pelissä on pelastaa tyttöystävänsä Pauline Donkey Kongin kynsistä. Nykyisissä Nintendon peleissä seikkaileva solmiokaulainen Donkey Kong on oikeastaan Donkey Kong III. Tämä seikka kerrottiin Rarewaren Donkey Kong Country -pelisarjassa, jossa esiintyvä Donkey Kongin isoisä, Cranky Kong, on alkuperäinen Donkey Kong 1980-luvun hallipeleistä. Donkey Kongin outoon nimeen (Aasi Kong) on esitetty useita syitä. Esimerkiksi Shigeru Miyamoto on kertonut haastatteluissa syyksi huonon englannintaitonsa – hän kuvitteli "Donkeyn" tarkoittavan vain yleisesti tyhmää. Sarjaan kuuluu tasohyppelyjä, pulmapelejä, ajopelejä ja rytmipelejä. Pelaaminen riippuu pelistä ja sen lajityypistä
Mahmud Abbas

Mahmud Abbas (arab. محمود عباس‎, s. 26. maaliskuuta 1935), joka myös tunnetaan kutsumanimellä Abu Mazin (ابو مازن) on palestiinalaishallinnon presidentti, Fatah-puolueen johtava poliitikko ja Palestiinan vapautusjärjestön puhemies 11. marraskuuta 2004 alkaen, Jasser Arafatin kuoleman jälkeen. Tultuaan valituksi vuonna 2005 hän on jatkanut presidentin tehtävässä ilman vaaleja, vaikka uudet vaalit oli määrä järjestää vuonna 2009. Abbas syntyi 1935 Safedissa (nykyisin Safed, Israel), Palestiinan brittiläisen mandaatin alueella. Israelin perustamisen jälkeen 1948 Jordanian ja Egyptin miehitettyä loput Palestiinasta Abbas joutui pakolaisena Syyriaan, jossa hän valmistui Damaskoksen yliopistosta ennen muuttoaan Egyptiin opiskelemaan lakia. Abbas opiskeli myös Moskovassa, jossa hän sai väitteli tohtoriksi historiassa. Hänen väitöskirjansa aihe oli sionismin historia. Abbas liittyi 1950-luvulla muiden palestiinalaisten politiikkaan Qatarissa, jossa hän työskenteli hallinnossa. Hän tutustui ihmisiin, jotka myöhemmin nousivat PLO:n avainasemiin, ja oli mukana perustamassa Fatahia 1957
Green Day

Billie Joe Armstrong, kitara/lauluMike Dirnt, basso/taustalauluTré Cool, rummutJason White, kitara/taustalaulu Reprise Records, 1993–Lookout! Records, 1987–1993 Green Day on yhdysvaltalainen punk rock -yhtye, jonka laulaja-kitaristi Billie Joe Armstrong ja basisti Mike Dirnt perustivat Kaliforniassa vuonna 1986. Armstrongin ja Dirntin ohella yhtyeen kokoonpanoon kuuluvat yhtyeessä vuodesta 1990 soittanut rumpali Tré Cool. Myöhemmin se on noussut punk-historian merkittävämmäksi yhtyeeksi. Green Day oli uransa alussa yksi 924 Gilman Street -klubin punk-skenen merkittävimpiä nousevia yhtyeitä. Yhtye julkaisi ensimmäisen EP-levynsä 1,000 Hours vuonna 1989 indie-levymerkillä Lookout! Records. Vuonna 1994 Green Dayn julkaisi albumin Dookie, joka oli yhtyeen ensimmäinen julkaisu Reprise Records -levymerkillä. Albumista tuli valtava kaupallinen menestys, ja se on myynyt yli kymmenen miljoonaa kappaletta pelkästään Yhdysvalloissa. Albumin menestymisen johdosta Green Day oli tärkein yhtye, jonka ansiosta punk rock nousi takaisin valtavirran suosioon Yhdysvalloissa. Yhtyeen kolme seuraavaa albumia, Insomniac (1995), Nimrod. (1997) ja Warning: (2000) eivät saavuttaneet Dookien kaltaista kaupallista menestystä, vaikka Insomniac ja Nimrod. ylittivätkin Yhdysvalloissa platina- ja Warning: kultalevyrajan. Vuonna 2004 yhtye julkaisi seitsemännen albuminsa, rock-oopperan American Idiot, joka myi Yhdysvalloissa yli kuusitoista miljoonaa kappaletta ja teki yhtyeen suosituksi nuoremman sukupolven keskuudessa
Mihail Fradkov

Mihail Jefimovitš Fradkov (ven. Михаи́л Ефи́мович Фрадко́в, s. 1. syyskuuta 1950) on venäläinen poliitikko, joka toimi Venäjän pääministerinä maaliskuusta 2004 syyskuuhun 2007. Pääministerikautensa jälkeen Fradkov toimi Venäjän ulkomaantiedustelun (SVR) johtajana vuosina 2007–2016. Fradkov on kotoisin läheltä Samaraa. Hän on juutalainen. Hän on opiskellut konetekniikkaa (valmistui 1972) ja ulkomaankauppaa (1981). Vuonna 1973 Fradkov nimitettiin Neuvostoliiton Intian-suurlähetystön taloudelliselle osastolle kahdeksi vuodeksi. Vuonna 1991 hän oli Venäjän edustaja GATT-neuvotteluissa. Vuonna 1992 Fradkov nimitettiin Venäjän varaulkomaankauppaministeriksi ja 1993 ensimmäiseksi varaulkomaankauppaministeriksi. Vuonna 1997 presidentti Boris Jeltsin nimitti Fradkovin ulkomaankauppaministeriksi ja 1999 kauppaministeriksi
Pollux

Pollux (Beta Geminorum, β Geminorum, β Gem) on designaatiostaan huolimatta Kaksosten tähdistön kirkkain tähti ja taivaan 17. kirkkain. Yleensähän beta on tähtikuvion toiseksi kirkkain tähti. Etäisyyttä Maahan sillä on noin 33,7 valovuotta, ja se on punainen jättiläinen. Pollux, kuten Castorkin, on saanut nimensä kreikkalaisessa mytologiassa esiintyvien kaksosten, dioskuurien, mukaan. Polluxilla on eksoplaneetta 1,64 AU:n päässä keskustähdestä. Pollux b:n massa on vähintään 2.3 ± 0.45 Jupiterin massaa ja kiertoaika noin 590 päivää. Sen kiertorata on miltei ympyrä. Polluxilla on eksoplaneetta.
Horst Köhler

Horst Köhler (22. helmikuuta 1943 – 1. helmikuuta 2025 Berliini, Saksa) oli saksalainen poliitikko, joka toimi Saksan liittopresidenttinä 2004–2010. Hänet valittiin niukasti 23. toukokuuta 2004. Ennen valintaansa Köhler toimi Kansainvälisen valuuttarahaston (IMF) pääjohtajana. Köhler erosi virastaan 31. toukokuuta 2010. Köhler oli syntyisin Skierbieszówista, joka oli Saksan Puolan-miehityksen aikainen Heidenstein (1939–1944). Hänen perheensä oli kotoisin Bessarabiasta, Romaniasta, nykyisestä Moldovasta. Perhe siirrettiin asuttamaan Puolaa idän yleissuunnitelman mukaan 1942, kun Bessarabia oli Molotov–Ribbentrop-sopimuksen mukaisesti luovutettu Neuvostoliitolle 1940. Toisen maailmansodan lopussa kahdeksanlapsinen perhe pakeni Leipzigiin ja 1953 Ludwigsburgiin paetakseen Itä-Saksan kommunistista järjestelmää
Wizards of the Coast

Wizards of the Coast (lyh. WotC) on pelijulkaisija, jonka pelit käsittelevät useimmiten scifi- tai fantasiateemoja. WotC:n tuotteita on muuun muassa Magic: The Gathering -keräilykorttipeli. WotC:n on vuonna 1990 perustanut Peter D. Adkison. WotC omistaa nykyisin oikeudet myös Dungeons & Dragons -peleihin, jotka se sai vuonna 1997 ostettuaan alun perin Gary Gygaxin ja Don Kayen perustaman TSR-yrityksen. Vuonna 1999 yritys alkoi julkaista Pokémon Trading Card Game -peliä, josta tuli menestys. Se julkaisi myös Dungeon, Dragon, Polyhedron ja Amazing Stories -lehtiä, jotka lisensoitiin Paizo Publishingille 2002–2007. Yhtiö osti myös 1990-luvun lopussa peliaiheisen The Game Keeper -kauppaketjun, jonka nimeksi vaihdettiin Wizards of the Coast. Kauppapaikoista luovuttiin 2003–2004.lähde? Hasbro osti Wizards of the Coastin vuonna 1999 yli 300 miljoonan dollarin arvoisella osakekaupalla. Yritys on kieltänyt tekoälyn käytön julkaisuissaan sen jälkeen, kun yksi taiteilija oli myöntänyt sen käytön Glory of the Giantsissa
Tiehallinto

Tiehallinto oli liikenne- ja viestintäministeriön alaisuudessa vuosina 2001–2009 toiminut virasto, jolla oli laaja toiminta-alue ja paljon erilaisia työtehtäviä. Tiehallinto vastasi Suomen maanteiden ylläpidosta ja kehittämisestä. Tämän lisäksi Tiehallinto kehitti tiejärjestelmää uusia teitä rakentamalla ja tarjosi tienkäyttäjille erilaisia liikenteen tietopalveluja sekä tienvarsipalveluita. Tiehallinto vastasi myös erilaisista teihin liittyvistä luvista ja on keskeisesti vastuussa tie- ja liikennealan tutkimus- ja kehittämistoiminnasta. Vuoden 2010 alusta Tiehallinto lakkautettiin itsenäisenä virastona yhdistämällä sen keskushallinto Liikennevirastoon (nyk. Väylävirasto), jossa sen nimeksi tuli tieosasto. Samanaikaisesti Tiehallinnon yhdeksän tiepiiriä yhdistettiin yhdeksään ELY-keskukseen, joissa entisten tiepiirien nimiksi tuli Liikenne ja infra -vastuualue eli L-vastuualue. Tehtävät säilyivät pääosin ennallaan, lukuun ottamatta toimintoja, jotka liittyvät liikenneturvallisuutta koskevaan norminantoon sekä tienpidon turvallisuussäännösten valvontaan. Nämä toiminnot siirrettiin samalla perustettuun Liikenteen turvallisuusvirastoon. Nykyisen Liikenneviraston tieosaston vastuulla on maanteitä noin 78 000 kilometriä. Näistä pääteitä on noin 13 000 kilometriä, moottoriteitä 700 kilometriä sekä jalankulun ja pyöräilyn väyliä noin 4 700 kilometriä. Siltoja on noin 14 000 kappaletta
Himalaja

Himalaja (sanskritiksi हिमालय Himālaya; jossa hima tarkoittaa ’lumi’ ja ālaya tarkoittaa ’koti’) on Aasiassa sijaitseva vuoristo, joka erottaa Intian niemimaan Tiibetin ylängöstä. Laajemmassa merkityksessä Himalaja on massiivinen vuoristoryhmä, joka käsittää myös Karakorumin, Hindukušin ja joitain pienempiä vuoristoja. Himalaja erottaa sen pohjoispuolella sijaitsevan Tiibetin Intiasta ja Pakistanista, jotka jäävät vuoriston eteläpuolelle. Nepal ja Bhutan sijaitsevat vuoriston etelärinteellä. Himalaja on syntynyt Indo-Australian ja Euraasian mannerlaattojen törmäyksessä. Mannerlaatat ovat yhä liikkeessä, minkä vuoksi Himalaja nousee 2,5–5 cm vuosisadassa eroosiosta huolimatta. Himalajalla sijaitsevat suurten jokien Indusin, Gangesin ja Brahmaputran alkulähteet, ja sen pohjoispuolisella Tiibetin ylängöllä sijaitsevat lisäksi muiden muassa Saluenin, Mekongin ja Jangtsen alkulähteet. Vuoriston nimi Himalaja koostuu kahdesta sanskritinkielisestä sanasta. Nimen alkuosa hima merkitsee lunta, ja loppuosa alaja puolestaan paikkaa. Himalaja on nykyisistä vuoristoista korkein. Toiseksi korkeimman vuoriston eli Andien korkein huippu Aconcagua kohoaa ”vain” 6 969 metrin korkeuteen merenpinnan tasosta, kun Himalajalla sijaitsee useita yli 8 000 metriä korkeita huippuja. Vuorista korkein on 8 844–8 850 metrin korkuinen Mount Everest (paikallisissa kielissä Sagarmāthā tai Qomolangma), joka sijaitsee Nepalin ja Tiibetin rajalla
Mario

Tarkennus: Lähes lähteetön epäluotettava artikkeli Mario (マリオ, Mario, tunnetaan myös nimellä Super Mario) on Shigeru Miyamoton luoma pelihahmo ja Nintendon virallinen maskotti. Mario esiintyi ensimmäisen kerran vuonna 1981 Donkey Kong -pelissä. Vuonna 1985 Mario esiintyi Nintendon NES-konsolilla julkaistussa nimikkopelissään Super Mario Bros., jota on myyty yli 40 miljoonaa kappaletta, ollen yksi kaikkien aikojen myydyimmistä videopeleistä. Mario-hahmo on esiintynyt yli 200 pelissä. Mario on putkimies, mutta peleissä hän yleensä pelastaa prinsessa Peachia, jonka Bowser on kaapannut linnaansa. Super Mario Bros. -pelin jälkeen Mario on esiintynyt yli sadassa pelissä, joiden tyylilajeihin lukeutuvat tasohyppelyiden lisäksi muun muassa ajopelit ja urheilupelit. Mario-sarjan uusin peli julkaistiin vuonna 2022, ja se on nimeltään Mario Strikers: Battle League Football. Pääsääntöisesti Mario on punapaitainen ja sinihaalarinen mies, jolla on ruskeat hiukset, kulmakarvoitus, viikset ja siniset silmät. Mariolla on punainen hattu, jossa on painettuna M-kirjain. Kahdessa ensimmäisessä Super Mario Bros
Sonic the Hedgehog

Sonic the Hedgehog (jap. ソニック・ザ・ヘッジホッグ Sonikku za Hejjihoggu) eli Sonic-siili on kuvitteellinen hahmo, videopeliyhtiö Segan virallinen maskotti ja yksi maailman suosituimmista tasoloikkahahmoista. Sonicin loivat Segan kehitysryhmän Sonic Teamin jäsenet Naoto Ōshima, Hirokazu Yasuhara sekä ohjelmoija Yūji Naka. Sonic debytoi pelattavana hahmona yhtiön 16-bittisellä Sega Mega Drive -pelikonsolilla samannimisessä videopelissä vuonna 1991, mutta Sonic oli jo näkynyt Rad Mobile -videopelissä (1991) auton peruutuspeilistä roikkuvana ilmanraikastimena. Sonic luotiin haastamaan Nintendon Mario-hahmo konsolimarkkinoilla ja korvaamaan Segan vanha maskotti Alex Kidd. Sonic esiintyi aluksi yksinomaan Segan laitteistoilla, mutta Segan viimeisen konsolin Dreamcastin hiivuttua Sonic siirtyi muille alustoille. Sonicin viimeinen peli Segan omalla konsolilla on Sonic Adventure 2. Sonic on 15-vuotias siniturkkinen siili, joka on syntynyt Joulusaarella. Sonicin oikea nimi on Sonic ”Maurice” The Hedgehog. Hän on 155 senttimetriä pitkä ja painaa noin 35 kilogrammaa. Sonic on maailman nopein siili. Hän voi kiertyä palloksi, lähinnä tuhotakseen vihollisia, mikä on tärkeä osa pelejä ja animaatioita
Anu ja Antti

Anu ja Antti (holl. Suske en Wiske) on belgialaisen Willy Vandersteenin luoma sarjakuva. Sarjakuvan ensimmäiset jaksot julkaistiin vuonna 1945 lehdessä De Nieuwe Gids ja sarjakuvan suosio jatkuu yhä Hollannissa ja flaaminkielisessä Belgiassa. Sarjakuvassa pääosissa seikkailevat teini-ikäiset Anu ja Antti sekä heidän apunaan temperamenttinen Sanelma-täti, yksinkertainen mutta hyväsydäminen Koikkalainen, väkivahva ja oikeudenmukainen Jeremias ja kekseliäs tiedemies professori Tietonen. Suomeksi Anua ja Anttia julkaisi Mestarikustannus vuosina 1983–1987. 1983 1984 1985 1986–1987
Benjamin Franklin

Benjamin Franklin (17. tammikuuta 1706 – 17. huhtikuuta 1790) oli yhdysvaltalainen toimittaja, kirjailija, filantrooppi, tiedemies, keksijä ja diplomaatti. Hän oli myös yksi Yhdysvaltain vallankumouksen johtajista ja tunnettu sitaateistaan sekä kokeiluistaan sähkön parissa. Franklin syntyi Bostonissa, Massachusettsissa 17-lapsisen sisaruskatraan 15. lapsena. Hän kävi Bostonin latinalaista koulua, mutta lopetti koulunkäynnin 10-vuotiaana, ja ryhtyi 12-vuotiaana työskentelemään kirjanpainajan oppipoikana. Hän lähti nuorena koettamaan onneaan Lontooseen, mutta palasi sieltä pian aloittaakseen Philadelphiassa oman kirjapainonsa, josta pian tuli yksi maan parhaista. Sieltä käsin Franklin julkaisi sanomalehteä Poor Richard's Almanac (1737–1757). Franklin edusti Pennsylvanian siirtokuntaa Albanyn kongressissa 1754 ja kuului liikkeeseen, joka vastusti vuoden 1765 leimaverolakia. Vuonna 1775 hänet valittiin Pennsylvanian edustajana Philadelphiassa kokoontuneeseen toiseen mannermaakongressiin. Hän oli yhtenä jäsenenä myös mannermaakongressin asettamassa toimikunnassa, joka laati Yhdysvaltain itsenäisyysjulistuksen tekstin kesäkuussa 1776
Albert II (Belgia)

Albert II, koko nimeltään Albert Félix Humbert Théodore Christian Eugène Marie Wettin, ( s. 6. kesäkuuta 1934 Laeken) on Belgian entinen kuningas, joka toimi Belgian valtionpäämiehenä 1993–2013. Vuonna 2013 Albert II luopui kruunusta poikansa kruununprinssi Philippen hyväksi. Albert II on Saksi-Coburg-Gothan sukua, kuningas Leopold III:n (1901–1983) ja Ruotsin prinsessa Astridin (1905–1935) nuorempi poika, joka sai syntyessään arvonimen Liègen prinssi. Hän on myös Yhdistyneen kuningaskunnan hallitsijan Elisabet II:n kaukainen serkku. Prinssi Albertin lapsuutta ja nuoruutta varjosti hänen äitinsä kuningatar Astridin kuolema auto-onnettomuudessa Küssnachtissä, Sveitsissä 29. elokuuta 1935 sekä toinen maailmansota. Hän eli Ranskassa ja Espanjassa, mutta ennen muuta suuren osan ajasta Brysselissä. Nuori prinssi vietti kymmenettä syntymäpäiväänsä 4. kesäkuuta 1944, ja kaksi päivää myöhemmin alkoi liittoutuneiden maihinnousu Normandiaan. Tämän jälkeen saksalaiset internoivat kuninkaallisen perheen Hirschsteiniin Saksassa ja sittemmin Strobliin Itävallassa, josta amerikkalaiset joukot vapauttivat perheen 7
Edustuksellinen demokratia

Edustuksellinen demokratia on hallitusmuoto, jossa kansalaiset toteuttavat kansansuvereniteettiperiaatetta legitiimien edustajiensa kautta. Kansa valitsee edustajansa vaaleissa, minkä jälkeen edustajat tavallisesti kokoontuvat lainsäädäntöelimen kokoontumisissa, joissa he väittelevät politiikasta ja säätävät lakeja. Edustajia toimii lakeja säätävien parlamenttien lisäksi hallituksissa, komiteoissa, johtoryhmissä ja hallintoneuvostoissa. Edustuksellisessa demokratiassa edustajat ovat tilivelvollisia äänestäjille. Tämä toteutuu politiikan läpinäkyvyyden ja säännöllisten vaalien kautta. Läpinäkyvyyden avulla kansalaiset pystyvät seuraamaan edustajiensa toimintaa, ja uusissa vaaleissa äänestäjillä on mahdollisuus vaihtaa tyytymättömyyttä aiheuttanut edustaja toiseen. Edustuksellisessa demokratiassa äänestäjät ovat tasavertaisia, eli jokaisella äänestäjällä on yksi ääni. Vaalipiirien välillä tasa-arvo saavutetaan joko tekemällä vaalipiireistä samansuuruiset tai käyttämällä suhteellista vaalitapaa. Edustuksellisen demokratian poliittisessa päätöksenteossa voi olla kolmenlaista edustuksellisuutta. Edustaja voi edustaa jotain paikkakuntaa tai seutua, tai asukkaita tai kansalaisia, tai etuja. Demokratian nykykäsityksen mukaan vain ihmisyksilöillä on oikeus olla edustus, ja edustukselliset demokratiat tulisi suunnitella joko pääasiallisesti tai yksinomaan tämän periaatteen pohjalta. Valitut edustajat saavat valtuutuksensa äänestäjiltä ja ovat tilivelvollisia kaikille äänioikeutetuille tai kansalaisille seuraavissa vaaleissa, mutta he toimivat silti kaikkien vaalipiirinsä asukkaiden puolesta